**פריסה שנתית מומלצת לכתה א' – ה'תשפ"א**

מסמך זה הוא הצעת פריסה כללית, שנועדה לשמש בידי המורה כבסיס לארגון תכנית העבודה השנתית במקצוע בהתאמה לאוכלוסיית הלומדים.  
ההצעה שלהלן מתבססת על [טקסטים ומקורות מתכנית הלימודים לכתה א'](http://meyda.education.gov.il/files/Mazkirut_Pedagogit/Tarbutisraelmoreshet/Alef_Mekorot_Text.docx) המרוכזים באתר המקצוע.

בעמודת "מה בתוכנית" כללנו טקסטים מתוך תכנית הלימודים וקישורים ליחידות לימוד אינטראקטיביות באתר.

שיבוץ היחידות בשכבת לימוד זו ופריסתן לאורך חודשי השנה מאורגנים לפי השיקולים המרכזיים הללו:

1. התאמה וזיקה ללוח השנה (גם כאשר לא מדובר ביחידות לימוד שעוסקות במישרין במועדי השנה).
2. בחלק מהנושאים – גם סדר כרונולוגי של המקורות.
3. היגיון נושאי ופדגוגי: מנושאי רקע ומבוא לכניסה מדורגת לנושאים נקודתיים וספציפיים יותר, וכן: מן הכלל אל הפרט ומן הקל אל הכבד.
4. רציפות של עיסוק בצירי התוכן השונים של התכנית; מידת הרלבנטיות של נושאים שונים לחיי התלמידים והכיתה לאורך השנה.

**חומרי למידה נוספים**

**שירה עברית בפתח יום הלימודים** – חומרי עזר ומערכים להוראת שירים ניתן למצוא במדריך למורה לתכנית "[שיר של יום](http://mag.calltext.co.il/magazine/47?article=3)".

**מסע אל ארון הספרים היהודי** – סדרת סרטונים בשיתוף של משרד החינוך עם קרן תל"י - [קישור לסרטונים ולרציונל](https://www.tarbuty.org.il/page/36752/0)

**לוח השנה העברי** – חומרים מומלצים נוספים לחגים ומועדים מתעדכנים בסמוך לחג באתר המקצוע.

**שימו לב- יחידות** ההוראה המסומנות בכוכב כחול משותפות לתרבות יהודית-ישראלית ולחינוך הלשוני.

הערך המוביל לכיתה א': "ואהבת לרעך כמוך"

**אודות תכני הלימוד בכתה א'**

* **ארון הספרים היהודי:** פתגמים קלאסיים ומימרות חכמה המציגים חכמת חיים ומוסר יהודי אשר יילמדו מתוך סיפורים הממחישים אותם ובזיקה לחיי התלמידים.
* **מעגלי חיים וחברה:** במוקד הלימוד : "שירה עברית", שירים שהם חלק מקאנון היהודי והישראלי. השירים יילמדו בלמידה בית מדרשית ובדרך חוויתית. הלומדים יוזמנו להביא ממשפחתם את השירים ה"קאנונים" שלהם. המפגש בין השירים יפתח דיאלוג המושתת על ערכים שונים כגון כבוד, הקשבה, קבלה ויישקף את היותינו "קיבוץ גלויות".
* **לוח השנה העברי** כעוגן מרכזי בזהות היהודית-ישראלית. התכנים נלמדים בזיקה ישירה לערכים המובילים ולשני מוקדי הלימוד: ארון הספרים היהודי ומעגל חיים וחברה. בכל שכבת לימוד יש להעמיק יותר רק בחלק מהמועדים (בהתאם לתכנית הלימודים), וכך להשלים את מחזור השנה באופן ספירלי פעמים אחדות לאורך שנות הלימוד.

| תקופה בשנה | נושאי הלימוד | מספר שיעורים | מה בתכנית | ערכים, מושגים, הדגשים |
| --- | --- | --- | --- | --- |
| אלול-  **ספטמבר**  **אוקטובר** | תחילת שנה | 3 | **יחידת הוראה באתר לפתיחת שנה בזיקה מקצוע ולערך המוביל:**   * ["אני ואתה"](https://www.tarbuty.org.il/unit/115) / אריק איינשטיין –**יחידת הוראה באתר**   [אלף בית"/נעמי שמר](https://www.tarbuty.org.il/unit/32) – **יחידת הוראה באתר** | "ואהבת לרעך כמוך", חברות, ערבות הדדית, שינוי, תיקון עולם, יחיד וחברה, התחדשות, התחלה, ערך הלימוד |
|  | ארון הספרים היהודי  פתגמים ומימרות חכמה | 3 | **פתגמים בהקשר לתחילת שנה**:   * "לך אל נמלה עצל ראה דרכיה וחכם." * "דרכיה דרכי נועם וכל נתיבותיה שלום." * " אֵיזֶהוּ חָכָם? הַלּוֹמֵד מִכָּל אָדָם" |  |
| תשרי  **ספטמבר**  **אוקטובר** | לוח השנה היהודי- ישראלי  **ראש השנה** | 3 | **משמעות החג, סמליו (מזל החודש: מאזניים) ומנהגיו**  המופע הפרקטי של החג: ארוחת ערב ראש השנה.  מקורות קלאסיים וחדשים העוסקים בראש השנה – בדגש על מטבעות לשון אופייניים לחג, בהם: "שתחדש עלינו שנה טובה ומתוקה"; "שנהיה לראש ולא לזנב" ; "שירבו זכויותינו כרימון" (מברכות סימני ליל ראש השנה) ; תקיעה, תרועה, שברים (קולות השופר)  **מקורות חדשים (הכוללים גם מטבעות לשון הקשורים לחג) כגון:**   * ["שיר לחודש תשרי"](https://shironet.mako.co.il/artist?type=lyrics&lang=1&prfid=1743&wrkid=8928) / דתיה בן דור * "[גם השנה"](https://shironet.mako.co.il/artist?type=lyrics&lang=1&prfid=572&wrkid=21041) / לאה גולדברג * [בראש השנה"](https://shironet.mako.co.il/artist?type=lyrics&lang=1&prfid=806&wrkid=5890) / נעמי שמר * "[ותן ברכה"](https://shironet.mako.co.il/artist?type=lyrics&lang=1&prfid=2466&wrkid=8654) / מתוך התפילה, לחן: נורית הירש * שירים בזיקה ללוח שנה: "שלומית בונה סוכה"/נעמי שמר | חודש תשרי, ראש השנה, עשרת ימי תשובה, עבירות שבין אדם לחברו, מאזני צדק, ברכה: יהי רצון.., תשליך, תקיעה, תרועה, שברים |
|  | ארון הספרים היהודי  פתגמים ומימרות חכמה | 3 | **פתגמים קלאסיים בהקשרים סיפוריים, וביניהם**:   * "[וְאָהַבְתָּ לְרֵעֲךָ כָּמוֹךָ'](https://www.tarbuty.org.il/unit/188) – זה כלל גדול בתורה" – **יחידת הוראה אינטראקטיבית בשיתוף עם החינוך הלשוני** * "מה ששנוא עליך לא תעשה לחברך" * "יְהִי כְּבוֹד חֲבֵרְךָ חָבִיב עָלֶיךָ כְּשֶׁלָּךְ" * אֵיזֶהוּ מְכֻבָּד? הַמְּכַבֵּד אֶת הַבְּרִיּוֹת." | תורה, פסוק, פתגם  משל, אגדה, תורה שבכתב, תורה שבעל פה, מצוות שבין אדם לחברו, "צלם אלוהים", כבוד, ואהבת לרעך כמוך,  לימוד בעל פה של הפתגמים |
| חשוון | מעגלי חיים וחברה  "שירת רבים" שירה ופיוט עבריים בזיקה לארץ ישראל | 4 | * המשך היחידה "[וְאָהַבְתָּ לְרֵעֲךָ כָּמוֹךָ'](https://www.tarbuty.org.il/unit/188) מחודש קודם * ["מי האיש החפץ חיים](https://www.tarbuty.org.il/unit/21)" -**יחידת הוראה באתר** בהקשר לציון רצח ראש הממשלה יצחק רבין. **היחידה מתקשרת לפתגמים שונים המצוינים לעיל ולהלן.** | שמירת הלשון, עשיית טוב, שלום, ואהבת לרעך כמוך" , "לשון הרע", "חפץ חיים", נְצֹר לְשׁוֹנְךָ מֵרָע, וּשְׂפָתֶיךָ מִדַּבֵּר מִרְמָה |
|  | ארון הספרים היהודי  פתגמים ומימרות חכמה | 4 | **פתגמים קלאסיים בהקשרים סיפוריים וביניהם**:   * "מָוֶת וְחַיִּים בְּיַד לָשׁוֹן" * "צאו וראו איזוהי דרך ישרה שידבק בה האדם... חבר טוב וכו' ..." * "לפני עיוור לא תיתן מכשול" |  |
| כסלו  **דצמבר** | חכמה מעגלי חיים וחברה  "שירת רבים" שירה ופיוט עבריים בזיקה לארץ ישראל | 3 | "[מילה טובה"](https://www.tarbuty.org.il/unit/44)  – **יחידת הוראה באתר**  (בהמשך ליחידה קודמת "**מי האיש" ומתייחסת לפתגמים הרלבנטיים שם.)** | "ואהבת לרעך כמוך" , נתינה, אחריות, חברות, בחירה בטוב, ערבות הדדית, דרך ארץ, קבלת השונה |
| לוח השנה היהודי- ישראלי - **חנוכה** | 4 | **משמעות החג, מקורו בתקופת החשמונאים, סמליו ומנהגיו**  סיפור פך השמן אל מול השיר הציוני :"[נס לא קרה לנו..."](https://www.zemereshet.co.il/song.asp?id=357)  **מקורות קלאסיים וחדשים העוסקים בחנוכה** – בדגש על מטבעות לשון אופייניים לחג כגון:   * ברכות הדלקת הנרות - "להדליק... שעשה ניסים ... שהחיינו...", "הנרות הללו שאנו מדליקין ...", * "בית הלל אומרים: יום ראשון מדליק אחת, ומכאן ואילך מוסיף והולך..." * "נס גדול היה פה" (סביבון)   מוטיב האור כמוטיב אוניברסאלי (כגון: חגי אור בתרבויות אחרות), משמעויות רעיוניות של אור  "כל אחד הוא אור קטן וכולנו אור איתן"  ושירי אור נוספים | בימים ההם ובזמן הזה, גזרות, מכ/קבים  התייוונות, מנורה, חנוכייה, מעטים מול רבים, נס גדול היה פה/שם, "מוסיף והולך". |
| טבת  **ינואר** | מעגלי חיים וחברה  "שירת רבים" שירה עברית ופיוטים בזיקה לארץ ישראל | 8 | **שירים עבריים בהקשרם. שירי ארץ-ישראל, שהם חלק מהקאנון הישראלי. בחלקם כבר משוקעים פתגמים ומטבעות לשון:**   * "[הללויה לעולם](https://www.tarbuty.org.il/unit/61)**"– יחידת הוראה באתר בשיתוף החינוך הלשוני (ניתן ללמד גם באייר)** * "[עוד לא תמו כל פלאייך](https://tarbuty.org.il/unit/104)"**/**יורם טהרלב –**יחידת הוראה באתר** * "[בואו נשיר לארץ](https://shironet.mako.co.il/artist?type=lyrics&lang=1&prfid=399&wrkid=4140)." יפה/אבי רן טוויג * "[כאן ביתי](https://www.youtube.com/watch?v=FMeSswdCiBU)"/עוזי חיטמן | הַלְלוּיָהּ, הודיה, הלל ושבח, אהבה, תקווה, אהבת הארץ, זיקה לארץ, מולדת, קרייה יפיפייה, כלה יפיפייה, פיתחי לי שערייך |
| שבט  **פברואר** | ארון הספרים היהודי  פתגמים ומימרות חכמה | 5 | **5 פתגמים ומימרות חכמה ממורשת קהילות ישראל – ממזרח וממערב, לקראת יום המשפחה כגון**:   * יידיש: "על ראש הגנב בוער הכובע" * לדינו: "אילו החמור היה שלי, לא הייתי צוחק" * "טוב ציפור אחת ביד משתיים על העץ" * מרוקו: "מלים מתוקות פותחות גם דלתות מברזל" * ביתא ישראל: "הסבלנות מרה, אבל פירותיה מתוקים"   מומלץ לקיים פעילות יוצרת של איסוף פתגמים מבתי התלמידים, שימושיהם ואיורם, והכנת פינת פתגמים כיתתית.  **שירים ופיוטים מן המסורת היהודית וממורשת קהילות ישראל ממזרח וממערב, כגון:**   * [הנה מה טוב ומה נעים](http://www.tarbuty.org.il/unit/91)  -יחידה הוראה באתר   פתגמים בנושא **יום המשפחה** כגון:   * "שמע בני מוסר אביך ואל תטש תורת אמך." | קהילות ישראל, שיר, שירון, שירה עברית, שירי א"י, שבת אחים גם יחד, כבד את אביך ואת אמך, חברות, אחווה  . |
|  |  | שירים בזיקה ללוח השנה: ט"ו בשבט   * "[כך הולכים שותלים](https://shironet.mako.co.il/artist?type=lyrics&lang=1&prfid=806&wrkid=3881)"/יצחק שנהר |  |
| אדר  **מרץ** | מעגלי חיים וחברה  "שירת רבים" שירה עברית ופיוטים בזיקה לארץ ישראל | 6 | **שירים ופיוטים מן המסורת היהודית וממורשת קהילות ישראל – ממזרח וממערב, בחלקם משוקעים פתגמים ומטבעות לשון.**  **כגון:**   * "[הללויה בצלצלי שמע](https://www.tarbuty.org.il/unit/62)" -**יחידת הוראה באתר** בשיתוף עם החינוך הלשוני * "[דרור יקרא](https://www.tarbuty.org.il/unit/59)" -**יחידת הוראה באתר** * "[שיר למעלות](https://shironet.mako.co.il/search?q=%D7%A9%D7%99%D7%A8+%D7%9C%D7%9E%D7%A2%D7%9C%D7%95%D7%AA)" * ["אדון עולם](https://www.youtube.com/watch?v=v6MfMZ7x028)" * הפיוט "[יגדל"](http://web.nli.org.il/sites/nlis/he/song/pages/results.aspx#query=any,contains,%D7%99%D7%92%D7%93%D7%9C)   **פיוטים וזמירות לשבת כגון:**   * "[לכה דודי](https://www.youtube.com/watch?v=Cm_iVIha7Os)" * "[שלום עליכם מלאכי השלום](https://www.youtube.com/watch?v=MbyzjFSJyIA)" * "[צור משלו אכלנו](http://web.nli.org.il/sites/nlis/he/song/pages/results.aspx#query=any,contains,%D7%A6%D7%95%D7%A8%20%D7%9E%D7%A9%D7%9C%D7%95%20%D7%90%D7%9B%D7%9C%D7%A0%D7%95)" * משירת הבקשות, ר' שלום שבזי, הדיוואן בתימן וכו' | פיוט, מסורת, קהילות ישראל, מסירה, צירופי לשון בשירים השונים, שירה בציבור, הללויה, שבת |
|  |  | שירים בזיקה ללוח שנה: פורים  "[משנכנס אדר מרבין בשמחה"](https://www.zemereshet.co.il/song.asp?id=281) |  |
| ניסן  **מרץ-אפריל** | לוח שנה יהודי-ישראלי  **פסח** | 5 | **משמעות החג, מקורותיו, סמליו ומנהגיו בעיקר כ"זמן חירותנו"**  עיבוד מצויר של סיפור על יציאת מצרים  קטעים נבחרים מתוך ההגדה של פסח (בדגש על מטבעות לשון אופייניים לחג), כגון:   * "בצאת ישראל ממצרים" * פסח, מצה ומרור * עשר המכות * [מה נשתנה](https://www.tarbuty.org.il/unit/219)? - ארבע קושיות, **יחידת הוראה אינטראקטיבית בשיתוף עם החינוך הלשוני** * "כנגד ארבעה בנים דיברה תורה" (ללא התשובות) * בכל דור ודור.   מקורות חדשים, כגון:   * "מה נשתנה" / חגית בנזימן * "שמחה רבה ..." / יפה בלהה | יציאת מצרים, מעבדות לחירות  "והגדת לבנך" , ליל הסדר, סימני הסדר, הגדה של פסח, "בכל דור ודור חייב אדם ..." "מה נשתנה", "ארבעה בנים", "לשנה הבאה בירושלים הבנויה". |
| מעגלי חיים וחברה  "שירת רבים" שירה עברית ופיוטים בזיקה לארץ ישראל | 5 | **שירים בזיקה לארץ ישראל**   * "[פה בארץ חמדת אבות](https://www.tarbuty.org.il/unit/22)" /ישראל דושמן -**יחידת הוראה באתר** * "[קום והתהלך בארץ](https://www.tarbuty.org.il/unit/10)"/יורם טהרלב -**יחידת הוראה באתר** | הזיקה לארץ, הזיקה לעם, שירת הרבים, "ואהבת לרעך כמוך" (שותפות בחיים ובעשייה בארץ), ארץ חמדה, "הזורעים בדמעה, ברינה יקצרו", ניר |
| אייר  **אפריל-מאי** | לוח השנה היהודי-ישראלי  **יום העצמאות** | 2 | **משמעות החג, מקורותיו, סמליו ומנהגיו**  הקשר ההיסטורי בין העם והארץ  משמעות העצמאות והריבונות וסמליה.  פתגמים ומטבעות לשון רלבנטיים:   * "אם תרצו אין זו אגדה" (הרצל) * "עוד לא אבדה תקוותנו "(התקווה) * סמל ודגל המדינה ומשמעותם | ערך העצמאות  יום הולדת למדינה, מולדת, ציון, חלוצים, קיבוץ גלויות, סמל המדינה, דגל והמנון  ולתפארת מדינת ישראל, אהבת הארץ  הרצל, בן גוריון, שלום,  "ירושלים של זהב" (תכשיט), "לקשור כתרים", מלחמת ששת הימים, מדרש |
| מעגלי חיים וחברה  "שירת רבים" שירה עברית ופיוטים בזיקה לארץ ישראל | 3 | **שירים ישראליים המבטאים את שמחת העצמאות והקשר לארץ ישראל כגון:**   * "[התקווה](https://www.tarbuty.org.il/unit/49)/ נפתלי הרץ אמבר -**יחידת הוראה באתר** * "[ירושלים של זהב](https://www.tarbuty.org.il/unit/27)" / נעמי שמר– **יחידת הוראה באתר ליום ירושלים** * "[ארץ ישראל שלי](https://www.youtube.com/watch?v=PuEYOUJ7SuA)"/ דתיה בן דור * ,[מי יבנה בית בתל אביב](https://www.youtube.com/watch?v=IJ4gdt2Tk9w)"/ לוין קיפניס * "[שלום תברכנו](https://www.youtube.com/watch?v=D-oXkKmLnBc)"/ אביהו מדינה |  |
| סיוון  **מאי יוני** | מעגלי חיים וחברה  "שירת רבים" שירה עברית ופיוטים בזיקה לארץ ישראל | 2 | "[הליכה לקיסריה"/ חנה סנש](https://www.tarbuty.org.il/unit/27) -**יחידת הוראה באתר**  שירים בזיקה למעגל השנה: "מלאו אסמנו בר"/ פנחס לנדר |  |

מסע אל "ארון הספרים היהודי-ישראלי" - סדרת סרטונים בשיתוף של משרד החינוך עם קרן תל"י

בפתיחת שנת הלימודים אנו ממליצים למורים המלמדים את המקצוע לצפות **בכל** בסרטונים הקצרים הללו המשמשים כמבוא להיכרות עם ציר הזמן של היצירה היהודית לדורותיה.

[קישור](https://www.tarbuty.org.il/page/36752/0) לסרטונים כולל דברי מבוא ורציונל.